Missatge: Engegada l'operació per rescatar tres mil immigrants a la deriva davant de les costes de LíbiaAlmenys set vaixells -sis d'italians i un de noruec- participen en aquesta operació d'ajuda a aquest grup d'immigrants que són a bord de 14 embarcacions inflables i quatre barques de fustaRedacció 22 Ago 2015 - 15.14Més de 104.000 immigrants han arribat als ports del sud d'Itàlia La guàrdia costanera italiana ha engegat una operació de rescat de tres mil immigrants a la deriva al Mediterrani, entre la costa de Líbia i l'illa italiana de Lampedusa, després de rebre un SOS de 18 embarcacions.Almenys set vaixells -sis d'italians i un de noruec- participen en aquesta operació d'ajuda per a aquest grup d'immigrants que són a bord de catorze embarcacions inflables i quatre barques de fusta. Entre 2.000 i 3.000 persones s'amunteguen a l'interior de les pateres.Més de 104.000 immigrants procedents d'Àfrica, el Pròxim Orient i el sud d'Àsia han arribat als ports del sud d'Itàlia des de principis d'aquest any després d'haver estat rescatats al Mediterrani.135.000 han arribat a Grècia i més de 2.300 han mort al mar després d'intentar entrar a Europa a través de viatges contractats a traficants d'immigrants.La policia de Palerm, a Sicília, ha anunciat que ha detingut sis egipcis sospitosos de ser traficants d'immigrats a bord d'un vaixell sobrecarregat a la deriva, el 19 d'agost.

Resposta: Està clar que l'efecte crida ha estat imparable. Europa no pot continuar amb una política d'immigració nul·la de deixar entrar a tothom perquè això només genera més efecte crida.